Document ID: 31988R1596

KOMISSION ASETUS (ETY) N:o 1596/88,
annettu 8 päivänä kesäkuuta 1988,
neuvoston asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä annetun asetuksen (ETY) N:o 441/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1441/88(2), ja erityisesti sen 39 artiklan 9 kohdan,
sekä katsoo, että
kokemus on osoittanut, että samat tekniset syyt, jotka oikeuttavat tiivistämiseen tarkoitettujen rypälemehujen sisällyttämisen 15 päivän maaliskuuta jälkeen pakolliseen tislaukseen toimitettavia määriä määritettäessä vähennettäviin määriin, pätevät myös rypälemehuun, joka on tarkoitettu rypäletäysmehun ja kuohuviinien valmistukseen mainitun päivän jälkeen; puolueellisen kohtelun välttämiseksi on osoittautunut tarpeelliseksi laajentaa komission asetuksen (ETY) N:o 441/88(3) 6 artiklan 1 kohdan neljännessä alakohdassa säädettyä järjestelmää koskemaan tiivistettyjen rypälemehujen lisäksi rypäletäysmehuja ja kuohuviinejä, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 441/88 6 artiklan 1 kohdan neljäs alakohta seuraavasti:
"Lisäksi tuottaja voi vähentää viinivuoden 1987/1988 osalta ensimmäisessä alakohdassa tarkoitetusta määrästä ne muiden tuotteiden kuin pöytäviinin valmistukseen tarkoitetut rypälemehun määrät, joita ei ole vielä jalostettu 15 päivänä maaliskuuta, sillä edellytyksellä että hän sitoutuu jalostamaan ne viimeistään 31 päivänä elokuuta. Jos jalostusta ei ole tapahtunut viimeksi mainittuun päivään mennessä, tuottajan on toimitettava pakolliseen tislaukseen viinin muodossa määrä, joka saadaan soveltamalla 8 artiklassa tarkoitettua prosenttimäärää jalostamattomaan rypälemehuun ja lisäämällä siihen 20 prosenttia. Tämä määrä on toimitettava kansallisen toimivaltaisen viranomaisen 12 artiklan 5 kohdan mukaisesti vahvistamaan päivämäärään mennessä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä kesäkuuta 1988.

Labels: 17